	ДО ОБЩИНСКИ СЪВЕТ
ГР. БУРГАС
	



ДОКЛАДНА ЗАПИСКА
от 
ТОДОР КОЛЕВ, Общински съветник от ПП ГЕРБ
СТЕФАН КОЛЕВ, Общински съветник от ПП ГЕРБ
КАЛОЯНА ПЕТКОВА, Общински съветник от ПП ГЕРБ
ГЕОРГИ МИТЕВ, Председател на постоянна Комисия по опазване на околната среда, земеделие и храни

Относно : Изграждане на метални конструкции (гнездови платформи) за бели щъркели.

УВАЖАЕМИ ОБЩИНСКИ СЪВЕТНИЦИ,

Белият щъркел е една от най-познатите и обичани птици, символ на семейството, плодородието и щастието. Според народните вярвания той е свещена птица и носи щастие и късмет на дома и селото, където гнезди. Щъркелът е единствената едра птица, която обитава основно населените места и живее редом с човека. Затова той е един от най – чувствителните индикатори за състоянието на средата, която обитаваме и ние хората.
Въз основа на Становище изготвено и предоставено  на вниманието на Тодор Колев - общински съветник от Община Бургас с вх. № РД 30-8-530/18. 01. 2019 г. от доцент д-р Светла Далакчиева, предлагаме на територията на община Бургас да се изградят първоначално 10 броя метални конструкции (гнездови платформи), спомагащи гнезденето на белия щъркел.
Предвид изложеното и на основание чл. 21, ал. 1, т. 8 от Закона за местното самоуправление и местната администрация, предлагаме на ОС да вземе следните

РЕШЕНИЯ:

1. Община Бургас да изработи 10 броя метални конструкции (гнездови платформи), като материалите необходими за изграждането ще бъдат предоставени от дарители безвъзмездно на Община Бургас.
2. Изграждането и монтажа да бъдат извършени от Община Бургас.
3. Точките на гнездовите платформи да бъдат посочени от представители на Регионалния исторически музей, Българско дружество за защита на птиците и Регионална Инспекция по околната среда и водите.
4. Срок на изпълнение до 08. 04. 2019 година.

Приложение:
[bookmark: _GoBack]Становище от доцент д-р С. Далакчиева – Регионален Исторически Музей

С уважение:				
Тодор Колев
Стефан Колев
Калояна Петкова
Георги Митев
